અકસ્માતની ઘટનાથી સ્થાનિક નાગરિકોએ ચક્કાજામ કર્યો : વસ્ત્રાલ ચોકડી પાસે આજે સવારે કન્ટેનરે ટક્કર મારતા જ વિદ્યાર્થિનીનું મોત નીપજયું છે આ ઘટનાના ઘેરા પ્રત્યાઘાત સમગ્ર વિસ્તારમાં પડયા છે જેના પગલે લોકોના ટોળેટોળા રસ્તા પર ઉતરી આવ્યા હતા સૌ પ્રથમ કન્ટેનર પર ટોળાએ પથ્થરમારો કર્યો હતો જેના પગલે અફડાતફડીનો માહોલ સર્જાયો હતો પોલીસ પણ લોકોના રોષને જાતા પરત ફરી ગઈ હતી અને ત્યારબાદ ઉશ્કેરાયેલા ટોળાએ સમગ્ર રસ્તા પર ઠેરઠેર આડાશો ગોઠવી દીધી હતી આ રસ્તા પરથી પસાર થતી તમામ ટ્રકોને અટકાવી સ્થાનિક નાગરિકો રસ્તા પર જ બેસી ગયા હતા જેના પરિણામે વસ્ત્રાલ ચોકડી પાસે બંને બાજુ ટ્રકોની લાંબી લાઈનો લાગી ગઈ હતી આ લખાય છે ત્યારે પણ સમગ્ર રોડ પર ટ્રાફિકજામ થયેલો છે ઉચ્ચ પોલીસ અધિકારીઓ નાગરિકોને સમજાવી વિખેરવાનો પ્રયાસ કરી રહયા છે પરંતુ વાતાવરણ ભારે તંગ જાવા મળી રહયું છે.